হুমায়ূন আহমেদের জন্মদিন উপলক্ষে দেশটিভি নির্মাণ করেছে বিশেষ অনুষ্ঠান ‘কলমের মানুষেরা’। হুমায়ূন আহমেদের বিভিন্ন জনপ্রিয় নাটক ও চলচ্চিত্রের ব্যাপক জনপ্রিয় কিছু চরিত্র নিয়েই মূলত সাজানো হয়েছে এ অনুষ্ঠান। চরিত্রগুলোর মধ্যে রয়েছে- আসাদুজ্জামান নূর অভিনীত বাকের ভাই (কোথাও কেউ নেই), মীর্জা সাহেব (অয়োময়), ইউনুস (নান্দাইলের ইউনুস) ও মনা ডাকাত (নিমফুল)। মেহের আফরোজ শাওন অভিনীত তিতলি (আজ রবিবার), শ্রাবণ মেঘের দিন এবং নিশি কাব্য। ফারুক আহমদ অভিনীত মাঝি (শ্যামল ছায়া), মতি (আজ রবিবার) ও চোর (তারা তিনজন) রয়েছে। হুমায়ূন আহমদের প্রিয় একজন অভিনেতা আবদুল কাদের অভিনীত বদি (কোথাও কেউ নেই) ও জামাই (নক্ষত্রের রাত)। ডাক্তার এজাজ অভিনীত চোর (তারা তিনজন)। আহমেদ রুবেল ও স্বাধীন খসরু অভিনীত বিভিন্ন চরিত্র। অভিনেতা-অভিনেত্রীরা তাদের এসব চরিত্র নিয়ে সেসময়ের অভিজ্ঞতা বর্ণনা করবেন এবং সেই সাথে সেসব চরিত্রের অংশবিশেষ দেখানো হবে মূল নাটক-চলচ্চিত্রগুলো থেকে। এছাড়াও অনিমেষ আইচ বর্ণনা করবেন মিসির আলীর চরিত্র, হুমায়ূন ট্রিবিউট, হুমায়ূনের চরিত্র নির্মাণ। মকসুদ জামিল মিন্টুর সুরে কোথাও কেউ নেই, শ্রাবণ মেঘের দিন, আজ রবিবার এবং হাছন রাজার গান। আমজাদ সুজনের প্রযোজনায় ‘কলমের মানুষেরা’ অনুষ্ঠানটি প্রচার হবে আজ রাত ৭টা ৪৫ মিনিটে।